বোলিং করতে চেয়ে শেষে করতে হল ব্যাটিং। এমন অবাক করার মতো ঘটনা কোথাও ঘটে নাকি। গলি ক্রিকেটেও এমন ঘটনা ঘটে কিনা সন্দেহ! অবাক করে দেওয়ার মতো ঘটনাটা ঘটল বিশ্বকাপেই।
মহিলাদের বিশ্বকাপে খেলা ছিল ওয়েস্ট ইন্ডিজ বনাম অস্ট্রেলিয়ার। টস করতে নেমেছিলেন ক্যারিবিয়ান অধিনায়ক স্টেফানি টেলর এবং অজি অধিনায়ক মেগ ল্যানিং। টসে জেতায় ওয়েস্ট ইন্ডিয়ান অধিনায়ক ম্যাচ রেফারি এবং অজি অধিনায়ককে জানান, তিনি প্রথমে ব্যাট করবেন। কিছুক্ষণ বাদেই মত বদলে যায় তাঁর। 

এই সেই টসের মুহূর্ত। 
টিভি সঞ্চালক ইয়ান বিশপকে প্রথমটায় টেলর জানান, ওয়েস্ট ইন্ডিজ প্রথমে ব্যাটিং করবে। কেন এই সিদ্ধান্ত, তা জানতে চান প্রাক্তন ওয়েস্ট ইন্ডিয়ান পেসার।  টেলর তখন বলেন, ‌‘‘সরি, আমরা বোলিং করব।’’ মুহূর্তে বদলে গেল সিদ্ধান্ত।  
অস্ট্রেলিয়ার অধিনায়ক ল্যানিং তখন বিভ্রান্ত।

এই বিষয়ে অন্যান্য খবর

প্রিয় পুরুষ ক্রিকেটারের নাম জানতে চাওয়া হয়েছিল। জবাবে কী বললেন মহিলা দলের অধিনায়ক
ব্যাট করার আগে হাতে বই তুলে নিলেন! ফের চর্চায় ভারত অধিনায়ক মিতালি


টেলরের সিদ্ধান্ত বদলের কথা তখনও তাঁর কানে পৌঁছয়নি। ম্যাচ রেফারির কাছ থেকে সবটা শোনার পরে রেগে যান ল্যানিং। ম্যাচ রেফারি টেলরকে জানান, প্রথমে ব্যাটিংয়ের কথা বলায়, আইসিসির নিয়ম অনুযায়ী ওয়েস্ট ইন্ডিজকে প্রথমে ব্যাটিংই করতে হবে। অস্ট্রেলিয়া অবশ্য ম্যাচটা আট উইকেটে জেতে।